|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail: **eka.press@gmail.com** ■

Αρ. Πρωτ.: 784 Αθήνα, 01/06/2017

**ΔΕΛΤΙΟ ΤΥΠΟΥ**

Επτά μήνες μετά την παρέμβαση του Εργατικού Κέντρου Αθήνας κατά την οποία ζητήσαμε την άμεση επέμβαση του Υπουργείου Εργασίας, προκειμένου να διασφαλιστούν οι θέσεις εργασίας των 1.000 εργαζομένων του Ξενοδοχείου Αστήρ Βουλιαγμένης, το αποτέλεσμα είναι… μηδέν εις το πηλίκον!

Αντίθετα, συνεχίζονται οι εκκαθαριστικές απολύσεις του προσωπικού. Ξεκίνησαν με εθελούσια αποχώρηση 104 εργαζομένων και συνέχισαν με τις απολύσεις άλλων 20 εργαζομένων.

Επιπροσθέτως, οι νέοι επενδυτές του Αστέρα επιχείρησαν να φιμώσουν τους εργαζόμενους παρεμποδίζοντας την είσοδο του Προέδρου του Σωματείου τους στο συγκρότημα.

Το Εργατικό Κέντρο Αθήνας ζητά την επέμβαση του Υπουργείου Εργασίας και των ελεγκτικών μηχανισμών ώστε να διασωθούν και να διασφαλιστούν τα εργασιακά δικαιώματα και οι συνδικαλιστικές ελευθερίες των συναδέλφων εργαζομένων του Αστέρα.

Το Δ.Σ.